text: Dygtigste kokkeelever? Dem har Henne Kirkeby Kro
  20 marts 2012 kl. 10.34
  Henne Kirkeby Kro har Danmarks bedste kokkeelever. De har lige vundet Danmarksmesterskaberne for kokkeelever.
  Kokkeeleverne Kasper Kristensen og Camilla Bailey fra Henne Kirkeby Kro har netop vundet Danmarksmesterskabet for kokkeelever. De er begge elever på EUC Vest.
  Konkurrencen er en juniorudgave af DM for professionelle kokke.
  Akkurat som mesterskaberne for færdiguddannede kokke får kokkeeleverne udleveret en råvarekasse.
  Ud fra ingredienserne i den skal de kreere et delikat måltid.
  Henneby Kirkeby Kro har - udover de dygtige kokkeelever - også titlen som Årets danske Restaurant og Årets Nordiske Restaurant.
  